கேள்வி: வள்ளி (கொடி) - சங்கப்பாடல்களில் வள்ளிக்கொடியும், வள்ளிப் பூவும் பற்றி விளக்கவும்.
பதில்: * குறிஞ்சிநிலப் பெண்கள் குவித்து விளையாடிய 99 பூக்களில் ஒன்று வள்ளிமலர்.குறிஞ்சிப்பாட்டு 79 * வாடாத வள்ளிக்கொடி வாடும் வறட்சி. ஊடியவரை உணராமை வாடிய வள்ளி முதல் அரிந்தற்று - திருக்குறள் 1304 * வள்ளிக்கொடி வாடியும், தழைத்தும் காணப்படும். பிரிந்தவர் மேனிபோல் புல்லென்ற வள்ளி, பொருந்தினர் மேனிபோல், பொற்ப, - திருந்திழாய்! வானம் பொழியவும் வாரார்கொல், இன்னாத கானம் கடந்து சென்றார்? - ஐந்திணை ஐம்பது 8 * வள்ளிக்கோடி போன்றது பெண் இடுப்பு வள்ளி நுண்ணிடை அகநானூறு 286-2,வள்ளிமருங்குல் புறநானூறு 316-9 * வள்ளி என்பது பற்றிப்படரும் கொடி.காதலி … அல்கலும் வள்ளியின் பிணிக்கும் - நற்றிணை 269-7, * வள்ளிக்கொடி மரத்திலும் படரும்.வலந்த வள்ளி மரன் ஓங்கு சாரல் - அகநானூறு 52-1 * வள்ளிக்கொடி போல் மகளிர்க்குக் கூந்தல் தொங்கும்.முரிந்த சிலம்பின் நெரிந்த வள்ளியின் புறன் அழிந்து ஒலிவரும் தாழிருங் கூந்தல் - நற்றிணை 295-1 * வள்ளிக்குக் கிழங்கு உண்டு.வள்ளி கீழ் வீழா - கலித்தொகை 39-12 * பாரியின் பறம்புமலையின் 4 வளங்களில் ஒன்று வள்ளிக்கிழங்கு கொழுங்கொடி வள்ளி கிழங்கு வீய்க்கும்மே (வெதிர் என்னும் மூங்கில்-நெல், பலா, தேன் ஆகியவை ஏனை 3) - புறநானூறு 109-6 ;வள்ளியங்காடு * மழை பொழியுத் மாதத்தில் வள்ளியங்காடு செழித்திருக்கும்.எதிர் செல் வெண்மழை பொழியும் திங்களின் முதிர்வாய் வள்ளியங்காடு - முல்லைப்பாட்டு 101, இதன் பசுமையான இலைகள் வாடுவது இல்லை.பாசிலை வாடா வள்ளியங்காடு இறந்தோரே – குறுந்தொகை 216 ;வள்ளியங்கானம் * வள்ளிப்பூ மலர்ந்திருப்பது வள்ளியங்கானம்.மலர்ந்த வள்ளியங்கானம் கிழவோன் - ஐங்குறுநூறு 250 ;வள்ளிக்கொடி சுற்றிய மாலை * கடம்பமலரை இடையில் வைத்துக் கருமையான வள்ளிக்கொடியைச் சுற்றிக் கட்டிய மாலையை முருகப் பெருமானுக்கு அணிவிப்பர்.கருளுடை வள்ளி இடை தொடுபு இழைத்த உருள் இணர்க் கடம்பின் ஒன்றுபடக் கமழ் தார் - பரிபாடல் 21-10